
       P R I M A R U L
 Nr. 143/11017/11.08.2026
R E F E R A T   DE   A P R O B A R E
privind aprobarea Devizului general, actualizat, aferent obiectivului 
de investiții ”Eficientizare energetică pentru clădire de apartamente

 rezidențiale din Municipiul Brad, județul Hunedoara”

Prin Hotărârea Consiliului Local nr. 205/2025 a fost aprobat Devizul general aferent obiectivului de investiții „Eficientizare energetică pentru clădire de apartamente rezidențiale din Municipiul Brad, județul Hunedoara”.
Acest obiectiv de investiții este realizat în cadrul unui proiect cofinanțat de Uniunea Europeană, prin Agenția pentru Dezvoltare Regională Vest, în calitate de Autoritate de Management pentru Programul Regional Vest 2021–2027, în cadrul Apelului de proiecte nr. PRV/3.1.A/1.1.

Având în vedere modificarea Planului de achiziții și, implicit, a bugetului proiectului, se impune actualizarea Devizului general ca urmare a majorării valorii cheltuielilor neeligibile aferente proiectului.

În acest sens, pentru stabilirea valorii actualizate a investiției și a necesarului de finanțare, S.C. Arhisilv S.R.L. a elaborat Devizul general, actualizat în conformitate cu modificările intervenite în structura bugetului proiectului.

Potrivit Devizului general, actualizat, valoarea totală a investiției este de 4.521.697,03 lei (fără T.V.A.), respectiv 5.460.099,44 lei (cu T.V.A.), din care valoarea aferentă lucrărilor de construcții - montaj (C+M) = 3.326.365,88 lei (fără T.V.A.), respectiv 4.024.902,72 lei (cu T.V.A.). 

Totodată, în structura valorii totale a investiției sunt cuprinse cheltuieli neeligibile în cuantum de 498.413,70 lei (fără T.V.A.), respectiv 594.046,61 lei (cu T.V.A.), cheltuieli care vor fi suportate din bugetul local al Municipiului Brad.

Precizez că actualizarea Devizului general este necesară în vederea corelării valorii investiției cu prevederile actualizate ale Planului de achiziții și ale bugetului proiectului, precum și pentru asigurarea cadrului financiar necesar implementării în condiții corespunzătoare a obiectivului de investiții.

În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat, aferent obiectivului de investiții „Eficientizare energetică pentru clădire de apartamente rezidențiale din Municipiul Brad, județul Hunedoara” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, cu modificările și completările ulterioare.

